Document ID: 31994R3326

KOMISSION ASETUS (EY) N:o 3326/94,
annettu 21 päivänä joulukuuta 1994,
maidon ja maitotuotteiden tuontimaksuja laskettaessa sovellettavista tuoteryhmistä ja erityissäännöksistä annetun neuvoston asetuksen (ETY) N:o 2915/79 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon maataloustuotteisiin käytettävän yhteisen tullitariffin nimikkeistön mukautusmenettelystä 5 päivänä helmikuuta 1979 annetun neuvoston asetuksen (ETY)N:o 234/79(1), sellaisena kuin se on muutettuna asetuksella (ETY) N:o 3209/89(2), ja erityisesti sen 2 artiklan 1 kohdan,
ottaa huomioon maito-ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(3), sellaisena kuin se on viimeksi muutettuna asetuksella (EY) N:o 2807/94(4), ja erityisesti sen 14 artiklan 6 kohdan,
sekä katsoo, että
tariffi- ja tilastonimikkeistöstä ja yhteisestä tullitariffista annetun asetuksen (ETY) N:o 2658/87 liitteen I ja II muuttamisesta 20 päivänä joulukuuta 1994 annetussa komission asetuksessa (EY) N:o 3115/94(5) säädetään muutoksista tiettyjen CN-koodiin 0406 kuuluvien juustojen osalta 1 päivästä tammikuuta 1995 alkaen,
asetuksen (ETY) N:o 804/68 14 artiklassa säädetään tuontimaksujen soveltamisesta mainitussa artiklassa tarkoitettuihin tuotteisiin,
asetuksen (ETY) N:o 804/68 14 artiklan 6 kohdan mukaisesti, neuvoston asetuksessa (ETY) N:o 2915/79(6), sellaisena kuin se on viimeksi muutettuna asetuksella (EY) N:o 3423/93(7), määritetään maidon ja maitotuotteiden tuontimaksuja laskettaessa sovellettavat tuoteryhmät ja erityissäännökset; sen vuoksi olisi muutettava asetus (ETY) N:o 2915/79, ja
tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksessa (ETY) N:o 2915/79 olevan liitteen tuoteryhmät 7 ja 10 tämän asetuksen liitteessä tarkoitetuilla tuoteryhmillä.
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 1 päivästä tammikuuta 1995.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 21 päivänä joulukuuta 1994.

Labels: 3
17
6